ব্রিজ ভেঙে আহত ও নিহতদের পরিবারকে মঙ্গলবার সন্ধ্যায় টুইট করে সমবেদনা জানান প্রধানমন্ত্রী নরেন্দ্র মোদী। টুইটে তিনি লিখেছেন, 'কলকাতায় সেতুর একাংশ ভেঙে পড়ায় ঘটনা অত্যন্ত দুর্ভাগ্যজনক। ঘটনায় হতাহতদের পরিবারের পাশে আছি। আহতদের দ্রুত আরোগ্য কামনা করি।'
 নিজস্ব প্রতিবেদন: মাঝেরহাট সেতু বিপর্যয়ে টুইট করে আহত ও নিহতদের পরিবারকে সমবেদনা জানালেন প্রধানমন্ত্রী নরেন্দ্র মোদী। মঙ্গলবার সন্ধ্যায় করা টুইটে প্রধানমন্ত্রী এই ঘটনাকে অত্যন্ত দুর্ভাগ্যজনক বলে উল্লেখ করেছেন।  মঙ্গলবার বিকেল ৪.৪৫ মিনিটে ভেঙে পড়ে মাঝেরহাট রেল সেতু। সঙ্গে মাটিতে আছড়ে পড়ে ৪টি গাড়ি, ১টি মিনিবাস ও বেশ কয়েকটি মোটরসাইকেল। ঘটনায় কমপক্ষে ১৯ জন আহত হয়েছেন। মৃত্যু হয়েছে ১ জনের।  এই ঘটনায় ইতিমধ্যে রাজ্যের তৃণমূল সরকারকে কাঠগড়ায় তুলেছে বিরোধী দল বিজেপি। বিজেপি নেতা মুকুল রায় বলেন, 'সৌন্দর্যায়নের তাড়ায় পুরনো নির্মাণগুলি মেরামতির কথা ভুলে গিয়েছে সরকার।' The collapse of a part of a bridge in Kolkata is deeply unfortunate. My thoughts are with the families of the victims. I pray that those who are injured recover at the earliest. ব্রিজ ভেঙে আহত ও নিহতদের পরিবারকে মঙ্গলবার সন্ধ্যায় টুইট করে সমবেদনা জানান প্রধানমন্ত্রী নরেন্দ্র মোদী। টুইটে তিনি লিখেছেন, 'কলকাতায় সেতুর একাংশ ভেঙে পড়ায় ঘটনা অত্যন্ত দুর্ভাগ্যজনক। ঘটনায় হতাহতদের পরিবারের পাশে আছি। আহতদের দ্রুত আরোগ্য কামনা করি।'  এদিনের ঘটনার পরই যদিও সাহায্যে হাত বাড়িয়ে দিয়েছিল কেন্দ্র। বন্দর থেকে ঘটনাস্থলে উদ্ধারকাজে নিয়োগ করা হয় সিআইএসএফ জওয়ানদের। কিছুক্ষণের মধ্যেই ঘটনাস্থলে পৌঁছয় সেনা। উদ্ধারকাজে হাত লাগায় তারাও।